God Save the Queen (Sex Pistolsi laul)

Ülevaade

Laul avaldati 27. mail 1977 ning võeti üldsuse poolt vastu kui rünnak Queen Elizabeth II ja monarhia suhtes. Selle pealkiri on võetud otse Inglismaa riigihümnilt "God Save the Queen". Laul oli omal ajal ning on ka praegu vastuoluline, esiteks selle poolest, et kuningannat võrreldakse "fašistliku režiimiga", ja teiseks lause "there is no future in England's dreaming" (Inglismaa unistamisel ei ole tulevikku, tõlge) eest. Glen Matlocki väitel, kes oli laulu kaasautor, on bassi käigud inspireeritud ansambli The Move laulust "Fire Brigade".
Kuigi mitmed usuvad, et laul loodi spetsiaalselt hõbejuubeli jaoks, on bänd seda eitanud. Paul Cook on selle kohta öelnud: "it wasn't written specifically for the Queen's Jubilee. We weren't aware of it at the time. It wasn't a contrived effort to go out and shock everyone." Johnny Rotten on selgitanud laulu sõnu järgnevalt: "You don't write 'God Save The Queen' because you hate the English race. You write a song like that because you love them, and you're fed up with them being mistreated." Ta püüdis tekitada sümpaatiat inglise töölisklassi vastu ja üldist vastumeelt monarhia vastu.
Juubeli päeval, 7. juunil 1977 rentis bänd Thamesil sõitmiseks laeva Queen Elizabeth, mille pealt nad üritasid mängida "God Save the Queeni" Westminsteri palee läheduses. Pärast mõningaid lahkhelisid kohalviibija Jah Wobble ja ühe kaameramehe vahel arreteeriti paadi dokkimisel 11 inimest, kaasarvatud Malcolm McLaren, kes organiseeris selle kontserdi, ja mitmed teised bändi lähikonda kuuluvad liikmed.
Laul jõudis 2. kohale (enne Rod Stewarti "I Don't Want to Talk About It", mis oli avaldatud A-poolena singlile "The First Cut Is the Deepest") ametlikul UK Singles Chart, mida kasutas ka BBC. Leidub siiski kuulujutte, et see oli tegelikult enim-müüdud singel UK-s tollel hetkel ning hoiti ära 1. kohalt, sest tunti, et see oleks olnud solvav.
"God Save the Queen" on ka bändi ainsal albumil "Never Mind the Bollocks Here's the Sex Pistols", ja mitmetel kogumikalbumitel.

Keelamine

Mitmed allika väidavad, et see oli tõepoolest enim-müüdud singel, hoolimata BBC ja mitmete teiste suurte edasimüüjate müügikeelust. Selleks, et vältida singli jõudmist "ametliku" BMRB edetabeli tippu, teatasid koostajad, et tollel nädalal ei võeta arvesse müüginumbreid, mis tulevad tabelis oleva laulu tootja omatud poodidest". Seega ei võetud Virgin Megastore'de läbimüüginumbreid arvesse.
Lisaks BBC-le, oli singel keelatud ka Independent Broadcasting Authority poolt, kes reguleerisid kohalikke raadioid. Vähemalt ühe tolleaja singlite edetabeli, TOP 20 POPS, puhul oli laulu, mis asetses 2. kohal, pealkiri jäetud tühjaks. BBC avaldas 2001. aasta märtsis artikkli, mis väitis, et "God Save The Queen reached number one in the UK in 1977 despite being banned by the BBC and marked a defining moment in the punk revolution." Ajakirja NME edetabel paigutaski singli esikohale hõbejuubeli ajal.

Erinevad versioonid

Enne kui bänd ühines plaadifirmaga Virgin, olid mõned koopiad laulust "God Save the Queen" avaldatud A&M sildi all. Need on praegu ühed kõige otsitumad ja väärtuslikumad plaadid, mis on kunagi UK-s valmistatud. Edasimüügihinnad olid 2006. aastal vahemikus 500 – 13 000 £, olenevalt plaadi kvaliteedist. Kõige kõrgema edasimüügihinna, 13 000 £ saadigi 2006. aastal, kui briti kollektsionäär Marshal Peters müüs ühe singli kaasaskäiva A&M kaardiümbrikuga, millest on teadaolevalt üheksa koopiat alles. A&M singli B-pool oli "No Feeling", varajane versioon ühest selle laulu esitusest. (Hilisem versioon lisati Pistols'ite debüütalbumile.) Ajakiri Record Collector nimetas A&M singlit kõigi aegade kogumisväärseimaks plaadiks.

Tunnustused

Rolling Stone hindas "God Save the Queeni" 175. kohale oma Rolling Stone'i kõigi aegade 500 parema laulu loendis ja see laul on ka Rock and Roll Hall of Fame'i 500 laulu, mis kujundasid Rock and Rolli, seas. See oli ajakirja Sounds aasta singel 1977. ja 1989. aastal oli see laul 18. kohal NME kirjutajate kõigi aegade top 150 singli nimekirjas. Ajakiri Q valis "God Save the Queeni" 2002. aastal esimeseks oma "The 50 Most Exciting Tunes Ever..." nimekirjas ja kolmandaks oma "100 Songs That Changed The World" listis. NME algatas 2007. aastal kampaania viia see laul 1. kohale Briti edetabelites ning julgustas oma lugejaid singlit 8. oktoobril ostma või alla laadima. Siiski, jõudis see singel ainult 42. kohale. Ajakiri New Statesman lisas selle laulu 2010. aastal enda "Top 20 Political Songs" nimekirja.
PRS for Music 2010. aasta hääletusel valiti "God Save The Queen" kümne läbiaegade kõige rohkem vastuolusid tekitava laulu hulka.

Väljalasked

Laul lasti välja uuesti 2002. aastal, paralleelselt kuninganna kuldjuubeliga, mille peale kerkis singel edetabelis top 20-ne hulka. Singel lasti uuesti välja 28. mail 2012, et tähistada laulu 35. aastapäeva ja kuninganna Elizabeth II teemantjuubeli. Lydon avaldas pahameelt "God Save The Queeni" uuesti avaldamise ning sellega seonduva kampaania osas, öeldes enda pöördumises: "I would like to very strongly distance myself from the recent stories and campaign to push 'God Save The Queen' for the number one spot. This campaign totally undermines what The Sex Pistols stood for. It is certainly not my personal plan or aim. I am proud of what The Sex Pistols achieved and always will be but this campaign totally undermines what The Sex Pistols stood for. This is not my campaign. I am pleased that the Sex Pistols recordings are being put out there for a new generation, however, I wish for no part in the circus that is being built up around it." Uusväljalase jõudis 80. kohani edetabelites 2012. aastal.

Kasutamine mujal

Laulu on võimalik kuulda kaheminutilises filmis "Journey along the Thames", mille lavastas Danny Boyle ning mida mängiti ka 2012 Suveolümpiamängude avamistseremoonial, mille kuninganna avas ja mida peeti tema teemantjuubelil. See toimus tseremoonia alguses ning filmis oli näha kaamerat järgimas laulu taustal teekonda, mille bänd laevaga Queen Elizabeth ette võttis Tower Bridge'i ja Westminsteri vahel.
Andrew Rosindell, parempoolne konservatiivne MP, soovis 2016. aasta 3. novembri varapäevaistungil, et BBC One taastaks päeva viimase saate lõpus hümni "God Save the Queen" mängimise. (See lõpetati 1997. aastal, sest BBC One võttis üle 24-tunnise saadete edastuse sarnaselt BBC News 24-ga, muutes päeva lõpetamise igandiks), et tunnustada Brexiti hääletust ja UK sellejärgset lahkumist Euroopa Liidust. Sama päeva õhtul lõppes BBC Two saade "Newsnight" pöördumisega, millega nad avaldasid heameelt tulla vastu Rosindelli palvele, millele järgnes lõik Sex Pistolsi samanimelise laulu esitusest. Rosindell ei olnud tekkinud olukorraga rahul.

Ümbrise disain

Singli kaas, mis kujutas kuninganna Elizabeth II moondatud nägu, oli Jamie Reidi kujundatud. Ajakiri Q hindas 2001. aastal selle esikohale 100 kõigi aegade parimate albumiümbriste nimekirjas.

SCTV satiir

Seriaali "SCTV" 18. märtsi 1983. aasta jaos "Mel's Rock Pile" osas teeb Mel Slirrup (Eugene Levy) austusavalduse punk rockile, lauldes koos oma bändi, The Queenhatersiga, mille koosseisus olid Martin Short (peamine laulja), Andrea Martin (peakitarrist/toetusvokaalid), Eugene Levy (teine kitarrist), Joe Flaherty (bassimängija), and John Candy (trummimängija), laulu "I Hate The Bloody Queen". Kõlalt sarnanedes "God Save The Queeniga", leidus laulus viiteid Falklandi sõjale ("I'd like to drown the Queen/Off the coast of Argentine/Throw her off a battleship/With her Falkland war machine!") ja Printsess Diana tekitatud ja oma mehe perekonnale tekitatavatele probleemidele ("I feel sorry for you, Lady Di/Having a mother-in-law like that!"). Sellel paroodial on ka omaenda kaver, mille esitab Mudhoney nende mälestusalbumil "Oh Canaduh! 2".